ITHOMO RĨA 15
Wagĩrĩirũo Gũthiĩ na Mbere Nĩkĩ?
1. Ũkũgunĩka atĩa wathiĩ na mbere kwĩruta Bibilia?
Hatarĩ nganja, morutani macio ma mũthingi ma Bibilia nĩ mekĩrĩte hinya wendo waku harĩ Jehova. Wendo ũcio ũbataraga gũikara ũkĩrĩmagĩrũo. (1 Petero 2:2) Kĩĩrĩgĩrĩro gĩaku kĩa muoyo wa tene na tene kĩĩhocetie harĩ wee gũthiĩ na mbere gũkuhĩrĩria Ngai na njĩra ya kwĩruta Kiugo gĩake.—Thoma Johana 17:3; Judasi 21.
O ũrĩa ũmenyo waku wĩgiĩ Ngai ũrongerereka, noguo wĩtĩkio waku ũrĩgĩaga na hinya. Wĩtĩkio nĩ ũrĩgũteithagia gwĩka wendi wa Ngai. (Ahibirania 11:1, 6) Ũgũgũtindĩka kwĩrira na gwĩka mogarũrũku marĩa magĩrĩire mĩthiĩre-inĩ yaku.—Thoma Atũmwo 3:19.
2. Ũmenyo wa Ngai ũrĩa ũgĩte naguo ũngĩguna arĩa angĩ atĩa?
Ma nĩ atĩ, nĩ ũrĩendaga kwĩra andũ maũndũ marĩa wĩrutĩte—ithuothe nĩ tũkenagĩra kwaria ũhoro mwega. Wathiĩ na mbere kwĩruta Bibilia, nĩ ũkũmenya ũrĩa ũrĩmĩhũthagĩra gũtaarĩria wĩtĩkio waku harĩ Jehova na harĩ ũhoro ũrĩa mwega.—Thoma Aroma 10:13-15.
Andũ aingĩ mambagĩrĩria kũhunjĩria arata na andũ a famĩlĩ ciao ũhoro ũrĩa mwega. Gĩa na ũtaũku. Handũ ha kũruta ndini yao mahĩtia, mere ũhoro wa ciĩranĩro cia Ngai. Ningĩ ririkana atĩ, kaingĩ andũ magucagĩrĩrio mũno nĩ ciĩko ciaku njega gũkĩra ciugo.—Thoma 2 Timotheo 2:24, 25.
3. Nĩ ũkuruhanu ũrĩkũ ũngĩkenera hamwe na Ngai?
Kwĩruta Kiugo kĩa Ngai nĩ gũgũgũteithia gũkũra kĩĩroho. Macũngĩrĩro-inĩ, no ũgĩe na ũkuruhanu wa mwanya mũno hamwe na Jehova. No ũtuĩke wake kũna ũrĩ ũmwe wa famĩlĩ yake.—Thoma 2 Akorintho 6:18.
4. Ũngĩthiĩ na mbere atĩa gũkũra kĩĩroho?
No ũkũre kĩĩroho na njĩra ya gũthiĩ na mbere kwĩruta Kiugo kĩa Ngai. (Ahibirania 5:13, 14) Ũria ũmwe wa Aira a Jehova agũteithie kwĩruta Bibilia mũkĩhũthĩra ibuku rĩa Bibilia Ĩtũrutaga Atĩa? O ũrĩa ũgũthiĩ na mbere kwĩruta kuumana na Kiugo kĩa Ngai, noguo ũtũũro waku ũkũgaacĩra makĩria.—Thoma Thaburi 1:1-3; 73:27, 28.
Ũhoro ũrĩa mwega umaga kũrĩ Jehova, Ngai ũrĩa mwene gĩkeno. No ũmũkuhĩrĩrie makĩria ũngĩnyitanagĩra na andũ ake. (Ahibirania 10:24, 25) Na njĩra ya gũthiĩ na mbere kwĩrutanĩria gũkenia Jehova, ũrakinyĩra muoyo ũrĩa wa ma—muoyo wa tene na tene. Gũkuhĩrĩria Ngai nĩguo ũndũ ũrĩa mwega mũno ũngĩka.—Thoma 1 Timotheo 6:19.
Wĩrute Makĩria
MĨCEMANIO
Nĩ Maũndũ Marĩkũ Mekagwo Nyũmba-inĩ ya Ũthamaki?
Ceera kuo wĩyonere wee mwene.
MŨBANGO WA KWĨRUTA BIBILIA
Wagĩrĩirũo Kwĩruta Bibilia Nĩkĩ?
Bibilia nĩ ĩteithĩtie andũ milioni nyingĩ thĩinĩ wa thĩ yothe kuona macokio ma ciũria nditũ ũtũũro-inĩ. Wee no wende gũkorũo ũrĩ ũmwe wao?
Bibilia Ĩrutanaga Atĩa Kũna?
Kuhĩrĩria Ngai na Mahoya
Hihi Ngai nĩ athikagĩrĩria mahoya maku? Nĩguo tũmenye macokio ma kĩũria kĩu twagĩrĩirũo nĩ kũmenya ũrĩa Bibilia ĩrutanaga igũrũ rĩgiĩ mahoya.
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn